"अभिलाषा"
अभिलाषा छलs हमर एक ,
करितौंह हम धिया सँ स्नेह ।
 हुनक नखरा पूरा करय मे ,
रहितौंह हम तत्पर सदिखन ।
 सोचैत छलहुँ हम दिन राति ,
की परिछ्ब जमाय लगायब सचार ।
 धीया तs होइत छथि नैहरक श्रृंगार ,
हँसैत धीया रोएत देखब हम कोना ।
 कोना निहारब हम सून घर ,
बाट ताकब हम कोना पाबनि दिन ।
 सोचैत छलहुँ जे सभ सपना अछि ,
ओ सभ आजु पूरा भs गेल।
 घर मे आबि तs गेलिह धीया ,
बिदा नहि केलहुँ , नय सुन अछि घर ।
 एक मात्र कमी रहि गेल ,
सचार लगायल नहिये भेल। । 